<classify> Mchezo huo ambao ulionekana kuwa wa upande mmoja baada ya Coastal Union kuonekana hawajawa fiti katika nafasi ya kiungo ambapo Ruvu walionekana kuwazidi maarifa katika eneo hilo.Bao la ushindi la Ruvu Shooting liliwekwa kimiani katika dakika ya 42 na Issa Kandune baada ya kuachia shuti kali ambalo lilimshinda kipa wa Coastal Union, Nicolaus Sebwato na kutinga wavuni.Kuingia kwa bao hilo kuliifanya Coastal Union kufanya mabadiliko kwa kuwatoa Ahmed Shiboli na Abdulhalim Humud na kuingia Ike Obina na Godfrey Wambura, mabadiliko ambayo hayakubadilisha matokeo ya mchezo.Kwa upande wa Ruvu Shooting ilifanya mabadiliko kwa kuwatoa Raphael Keyala na Kandune na nafasi zao kuchukuliwa na Mohammed Njaidi na Mohammed Saidi.Akizungumza baada ya mchezo huo, Kocha Mkuu wa Coastal Union, Jackson Mayanja alisema timu yake haikucheza vizuri na kuahidi kufanyia kazi upungufu uliojitokeza ikiwemo safu ya kiungo ambayo wachezaji walikuwa hawaelewani.Mayanja alisema ana kazi kubwa kuhakikisha wachezaji wake wanakuwa na stamina hasa kwenye nafasi ya kiungo ili kuwa fiti kabla ya kuanza kwa michuano ya Ligi Kuu ambayo kwa mwaka huu inaonekana kuwa na upinzani kutokana na kila timu kujiandaa vya kutosha.Tutajitahidi kurekebisha mapungufu yote ambayo yamejitokeza katika michezo yetu ya majaribio kabla ya kukutana na Yanga kwenye mchezo wetu wa ufunguzi katika Uwanja wa Taifa jijini Dar es Salaam ambapo tunategemea kuibuka na pointi tatu kwenye mchezo huo, alisema kocha huyo raia wa Uganda.Kwa upande wa msemaji wa Ruvu Shooting, Masau Bwire alisema timu hiyo ipo vizuri pamoja na kushuka daraja, lakini wanajipanga kufanya vizuri kwenye Ligi Daraja la Kwanza na hatimaye kurudi tena Ligi Kuu mwakani.  <topic>: MICHEZO 